Fl-ajruport ta' Fiumicino f'Ruma bdew isiru t-testijiet għall-coronavirus hekk kif fl-Italja żdiedu l-każi tal-virus. Il-passiġieri minn Malta, Spanja, il-Greċja u l-Kroazja ntlaqgħu f'żona riservata u iżolata fl-ajruport għal swab test mill-imnieħer u l-gerżuma. Wara t-test, il-passiġieri jridu joqogħdu fi kwarantina sakemm jistennew ir-riżultat tat-test. Mindu faqqgħet il-pandemija fi Frar li għadda, fl-Italja qabżu l-35,000 l-għadd ta' persuni li tilfu ħajjithom minħabba l-virus.